11. ΑΝΑΓΚ. ΝΟΜΟΣ υπ’ αριθ. 1105 της 14/15 Μαρτ. 1946 Περί αποσπάσεως εκπαιδευτικών λειτουργών εις Αναργύρειον και Κοργιαλένειον Σχολήν Σπετσών. Άρθρον μόνον.-Δύναται ο Υπουργός Θρησκευμάτων και Εθνικής Παιδείας δια πράξεως του ν’ αποσπά εκπαιδευτικούς λειτουργούς Μέσης Εκπαιδεύσεως εις την Αναργύρειον και Κοργιαλένειον Σχολήν Σπετσών δια χρονικόν διάστημα εν τη αυτή πράξει οριζόμενον. Οι αποσπώμενοι ως ανωτέρω εκπαιδευτικοί λειτουργοί αναπληρούνται εις τας οργανικάς των θέσεις υπό των υπηρετούντων εν τω αυτώ σχολείω, εξ ου αποσπώνται, συναδέλφων των, μη διοριζομένων αναπληρωτών. Αι αποδοχαί των ούτω αποσπωμένων καταβάλλονται εκ της οργανικής των θέσεως εξ ης αποσπώνται. Ο χρόνος ο διανυθείς κατ’ απόσπασιν θεωρείται ως διανυθείς εν τη οργανική θέσει δια πάσαν περίπτωσιν. Ο Α.Ν. 1105/46 κατηργήθη δια του άρθρ. 58 Νόμ. 309/1976 (τόμ. 32 σελ. 97) «πλην του τρίτου εδαφίου του άρθρου μόνου αυτού» (Προφανώς πρόκειται περί του τελευταίου εδαφίου). Η σύνθεση του Εκπ/κού Προσωπικού του Γυμνασίου και Λυκείου της άνω Σχολής καθορίστηκε από την Δ/32290/13-22 Σεπτ. 1980 (ΦΕΚ Β΄ 1077) απόφ. Υπ. Παιδείας. 